
讘讘讗 拽诪讗 讙 注"讗 - 驻讬专讜砖 砖讟讬讬谞讝诇抓

讛讙诇诇 注讚 转诪讜" (诪诇讻讬诐 讗 讬讚, 讬), 讜诇诪讚讜 砖"讙诇诇" 讝讛 讛讜讗 砖谉 讛讘讛诪讛. 


讜诪讘专专讬诐 讗转 讛讘专讬讬转讗. 讗诪专 诪专 [讛讞讻诐] 讘讘专讬讬转讗 讝讜: "讜砖诇讞" 讝讜 讛专讙诇, 讜讻谉 讛讜讗 讗讜诪专: "诪砖诇讞讬 专讙诇 讛砖讜专 讜讛讞诪讜专" (讬砖注讬讛 诇讘, 讻). 讜砖讜讗诇讬诐: 讗驻砖专 诇讚讬讬拽 讜诇讜诪专 讻讬 讟注诪讗 [讛讟注诐] 砖"讜砖诇讞" 讝讛 专讙诇 专拽 诪砖讜诐 讚讻转讘 专讞诪谞讗 [砖讻转讘讛 讛转讜专讛 讘谞讘讬讗] "诪砖诇讞讬 专讙诇 讛砖讜专 讜讛讞诪讜专", 讜讗讜诇诐 诇讻讗讜专讛 驻讬专讜砖 讝讛 讛讜讗 讛讻专讞讬 诪注爪诪讜, 讛讗 诇讗讜 讛讻讬 讘诪讗讬 诪讜拽诪转 诇讛 [讛专讬 讘诇讗 讻讱 讘诪讛 讛讬讬转 诪注诪讬讚 讗讜转讜 讗转 讛讻转讜讘] "讜砖讬诇讞 讗转 讘注讬专讛"?


 砖讛专讬 讗讬 [讗诐] 拽专谉 鈥� 讛诇讗 讛讚讘专 讻转讬讘 [谞讗诪专] 讻讘专 讘驻住讜拽 讗讞专, 讜讗讬 [讗诐] 讘谞讝拽讬 砖谉 鈥� 讙诐 讻谉 讛专讬 讻转讬讘 [谞讗诪专] 驻住讜拽 讗讞专, 砖谞讗诪专 "讜讘讬注专 讘砖讚讛 讗讞专", 讜诪诪讬诇讗 讗讬谉 讻转讜讘 讝讛 注讜住拽 讗诇讗 讘谞讝拽讬 专讙诇!


 讜诪砖讬讘讬诐:  讗讬爪讟专讬讱 [爪专讬讱] 专讗讬讛 谞讜住驻转 诇讚讘专, 讻讬 住诇拽讗 讚注转讱 讗诪讬谞讗 [讛讬讛 注讜诇讛 注诇 讚注转讱 诇讜诪专] 讗讬讚讬 讜讗讬讚讬 [讝讛 讜讝讛] 讙诐 "讜砖讬诇讞" 讜讙诐 "讜讘讬注专", 诪讚讘专讬诐 讗砖谉 [注诇 谞讝拽讬 砖谉] 讘砖谞讬 讗讜驻谞讬诐 砖诇 谞讝拽讬 砖谉, 讜讛讗 [讜讝讛], 讛讻转讜讘 "讜讘讬注专 讘砖讚讛 讗讞专" 诪讚讘专 讘讗讜驻谉 讚诪讻诇讬讗 拽专谞讗 [砖诪讻诇讛 讗转 讛拽专谉], 讗转 讻诇 转讘讜讗转 讛砖讚讛, 讜讗讬诇讜 讛讗 [讝讛], 讛讻转讜讘 砖谞讗诪专 讘讜 "讜砖讬诇讞" 诪讚讘专 讘讗讜驻谉 讚诇讗 诪讻诇讬讗 拽专谞讗 [砖讗讬谞讛 诪讻诇讛 讗转 讛拽专谉], 讗诇讗 专拽 诪拽爪转 讛驻讬专讜转, 讜讛讜讗 注谞讬谉 砖诇 "讜砖讬诇讞" 讘诇讘讚, 砖讗祝 注诇讬讜 讞讬讬讘讛 讛转讜专讛 诇砖诇诐. 注诇 讻谉 拽讗 诪砖诪注 诇谉 [讛砖诪讬注 诇谞讜] 讛讻转讜讘 "诪砖诇讞讬 讛专讙诇" 砖"砖讬诇讜讞" 讛讜讗 谞讝拽讬 专讙诇.


 讜砖讜讗诇讬诐:  讜讛砖转讗 讚讗讜拽讬诪谞讗 [讜注讻砖讬讜, 砖讛注诪讚谞讜, 讛住讘专谞讜] 拽讟注 讝讛 砖诇 讛驻住讜拽 讗专讙诇 [注诇 谞讝拽讬 专讙诇], 谞讝拽讬 砖谉 讚诇讗 诪讻诇讬讗 拽专谞讗 诪谞诇谉 [砖讗讬谞讛 诪讻诇讛 讗转 讛拽专谉, 诪谞讬讬谉 诇谞讜]? 砖讛专讬 诇驻讬 讝讛 谞讝拽讬 砖谉 谞诇诪讚讬诐 专拽 诪谉 讛讻转讜讘 "讜讘讬注专 讘砖讚讛 讗讞专", 讜诪砖诪注 讚讜讜拽讗 砖谉 讻讝讜 砖诪讘注专转 讜诪讻诇讛 讛讻诇!


 讜诪砖讬讘讬诐: 讗讬谉 爪讜专讱 讘讻转讜讘 诪讬讜讞讚 诇注谞讬谉 讝讛, 砖讗谞讜 讚谞讬诐 讘谞讝拽讬 砖谉  讚讜诪讬讗 讚专讙诇 [讘讚讜诪讛 诇谞讝拽讬 专讙诇] 砖谞讝讻专讜 讘讗讜转讜 驻住讜拽: 诪讛 专讙诇 诇讗 砖谞讗 诪讻诇讬讗 拽专谞讗 讜诇讗 砖谞讗 诇讗 诪讻诇讬讗 拽专谞讗 [讗讬谞讜 砖讜谞讛 讻砖诪讻诇讛 讗转 讛拽专谉 讜讗讬谞讜 砖讜谞讛 讻砖讗讬谞讛 诪讻诇讛 讗转 讛拽专谉] 讗祝 砖谉 鈥� 诇讗 砖谞讗 诪讻诇讬讗 拽专谞讗, 讜诇讗 砖谞讗 诇讗 诪讻诇讬讗 拽专谞讗 [讗讬谞讜 砖讜谞讛 讻砖讛讬讗 诪讻诇讛 讗转 讛拽专谉, 讜讗讬谞讜 砖讜谞讛 讻砖讗讬谞讛 诪讻诇讛 讗转 讛拽专谉]. 讜诪诪砖讬讻讬诐 诇讚讜谉 讘驻专讟讬 讛讘专讬讬转讗.


讗诪专 诪专 [讛讞讻诐] 讘讘专讬讬转讗 讝讜: "讜讘注专" 鈥� 讝讜 讛砖谉, 讜讻谉 讛讜讗 讗讜诪专: "讻讗砖专 讬讘注专 讛讙诇诇 注讚 转诪讜". 讜谞讚讬讬拽: 讟注诪讗 讚讻转讘 专讞诪谞讗 [讛讟注诐, 讚讜讜拽讗, 诪砖讜诐 砖讻转讘讛 讛转讜专讛] "讻讗砖专 讬讘注专 讛讙诇诇 注讚 转诪讜" 讬讜讚注讬诐 讗谞讜 砖诪讚讜讘专 讘砖谉, 讜讗讜诇诐 诇讻讗讜专讛 讗讬谞讜 谞讞讜抓 讻转讜讘 诪讬讜讞讚 诇讻讱, 讜诪注爪诪讜 讛讬讛 诪讜讘谉 讻讱 讛讻转讜讘, 讛讗 诇讗讜 讛讻讬 讘诪讗讬 讗讜拽讬诪谞讗 诇讬讛 [讛专讬 讘诇讗 讻讱 讘诪讛 讛讬讬谞讜 诪注诪讬讚讬诐, 诪住讘讬专讬诐 讗讜转讜 讗转 讛讻转讜讘]?


讗讬 [讗诐] 谞讝拽讬 拽专谉 鈥� 讛诇讗 讻转讬讘 [谞讗诪专], 讗讬 [讗诐] 谞讝拽讬 专讙诇 鈥� 讛诇讗 讻转讬讘 [谞讗诪专]! 讜诪砖讬讘讬诐: 讗讬爪讟专讬讱 [讛讜爪专讱] 讛讚讘专 诇讛讬讗诪专, 讻讬 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 讗讬讚讬 讜讗讬讚讬 讗专讙诇 [讝讛 讜讝讛 诪讚讘专讬诐 注诇 专讙诇], 讜讗讜诇诐 讛讗 [讝讛] 砖谞讗诪专 "讜讘讬注专 讘砖讚讛 讗讞专" 鈥� 讛专讬 讝讛 诪讚讜讘专 讘讗讜驻谉 讚讗讝讬诇 [砖讛讬讗 讛讜诇讻转] 诪诪讬诇讗 (诪讗诇讬讛), 砖讛讘讛诪讜转 诪讝讬拽讜转 诪注爪诪谉, 讜讗讬诇讜 讛讗 [讝讛] 砖谞讗诪专 "讜砖讬诇讞 讗转 讘注讬专讜" 讛专讬 讝讛 诪讚讜讘专 讘讗讜驻谉 讚砖诇讞 砖诇讜讞讬 [砖砖诇讞 讘讻讜讜谞讛], 讜讘砖谞讬讛诐 讞讬讬讘讛 讛转讜专讛 诇砖诇诐, 讜诇讗 讛讬讬谞讜 讬讜讚注讬诐 注诇 谞讝拽讬 砖谉, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖"讜讘讬注专" 讛讜讗 谞讝拽讬 讛砖谉.


 讜砖讜讗诇讬诐:  讜讛砖转讗 讚讗讜拽讬 讗砖谉 [讜注讻砖讬讜 砖讛注诪讬讚, 讛住讘讬专, 讗转 "讜讘讬注专" 注诇 谞讝拽讬 讛砖谉], 专讙诇 讚讗讝诇讗 诪诪讬诇讗 诪谞诇谉 [讛讛讜诇讻转 诪注爪诪讛 诪谞讬讬谉 诇谞讜] 砖讞讬讬讘 注诇讬讛? 砖讛专讬 谞讗诪专 讘讗讘 谞讝讬拽讬谉 讝讛 专拽 "讜砖讬诇讞"!


 讜诪砖讬讘讬诐:  讚讜诪讬讗 [讘讚讜诪讛] 诇谞讝拽讬 砖谉 砖讛讜讝讻专讜 讘讗讜转讜 驻住讜拽; 诪讛 砖谉 诇讗 砖谞讗 砖诇讞讛 砖诇讜讞讬, 诇讗 砖谞讗 讚讗讝诇 诪诪讬诇讗 [讗讬谞讜 砖讜谞讛 讗诐 砖诇讞讛, 讜讗讬谞讜 砖讜谞讛 讗诐 讛诇讻讛 诪注爪诪讛] 鈥� 讗祝 专讙诇 诇讗 砖谞讗 砖诇讞讛 砖诇讜讞讬, 诇讗 砖谞讗 讗讝诇讗 诪诪讬诇讗 [讗讬谞讜 砖讜谞讛 讗诐 砖诇讞讛, 讜讗讬谞讜 砖讜谞讛 讗诐 讛诇讻讛 诪注爪诪讛].


讜砖讜讗诇讬诐: 讜诇讻转讜讘 专讞诪谞讗 [讜砖转讻转讜讘 讛转讜专讛] 专拽 "讜砖诇讞 讗转 讘注讬专讛" 讜诇讗 讘注讬 [讬爪讟专讱] 讻诇诇 讗转 讛讻转讜讘 砖诇 "讜讘注专 讘砖讚讛 讗讞专 ", 讜谞讗诪专 讻讬 讛讘讬讟讜讬 "讜砖讬诇讞" 诪砖诪注 专讙诇 讜诪砖诪注 砖谉, 讻讬爪讚? 诪砖诪注 专讙诇 鈥� 讚讻转讬讘 [砖谞讗诪专] "诪砖诇讞讬 专讙诇 讛砖讜专 讜讛讞诪讜专", 讜诪砖诪注 砖谉 鈥� 讚讻转讬讘 [砖谞讗诪专] "讜砖谉 讘讛诪转 讗砖诇讞 讘诐" (讚讘专讬诐 诇讘, 讻讚)!


 讜诪砖讬讘讬诐:  讗讬 诇讗讜 拽专讗 讬转讬专讛 [讗诐 诇讗 讛诪拽专讗 讛讬转专] 砖诇 "讜讘讬注专", 讛讜讛 讗诪讬谞讗 [讛讬讬转讬 讗讜诪专]: 讗讬谉 讛驻住讜拽 诪讚讘专 讘讻诇 讛谞讝拽讬诐, 讗诇讗 讗讜 讛讗 [讝讛] 讗讜 讛讗 [讝讛] 讜讛讬讬转讬 讗讜诪专 砖讻讜讜谞转 讛讻转讜讘 诇讞讬讬讘 讘转砖诇讜诐 讗讜 专讙诇 诇驻讬 砖讛讝讬拽讜 诪爪讜讬 讜爪专讬讱 砖诪讬专讛 转诪讬讚讬转, 讗讜 砖谉 砖讬砖 讛谞讗讛 诇讛讝讬拽讜 (注诐 讛讛讬讝拽).


 讜诪拽砖讬诐:  诪讻讚讬 [讛专讬] 砖拽讜诇讬谉 讛谉, 砖砖转讬 讛讗驻砖专讜讬讜转 砖拽讜诇讜转 讝讜 讻讝讜, 讜砖转讬讛谉 讬讻讜诇讜转 诇讛讬讻谞住 诇诪砖诪注讜转 "讜砖讬诇讞", 讜讗诐 讻谉 讬讘讗讜 砖谞讬讛诐, 砖讛讻转讜讘 诪讚讘专 讘砖谞讬 讗讘讜转 谞讝讬拽讬谉 讗诇讛, 讚讛讬 诪谞讬讬讛讜 诪驻拽转 [砖讛专讬 讗讬讝讛 诪讛诐 讗转讛 诪讜爪讬讗] 诪诪砖诪注讜转 讛讻转讜讘? 讜讗诐 讻谉, 砖讜讘 讗讬谉 爪讜专讱 讘"讜讘讬注专"! 讜诪砖讬讘讬诐: 讗祝 注诇 驻讬 讻谉 讗讬爪讟专讬讱 [谞爪专讱 讛讚讘专], 砖讻谉 住诇拽讗 讚注转讱 讗诪讬谞讗 [讛讬讛 注讜诇讛 注诇 讚注转讱 诇讜诪专] 讻讬 讛谞讬 诪讬诇讬 [讚讘专讬诐 讗诇讛 讗诪讜专讬诐] 讚讜讜拽讗 讛讬讻讬 讚砖诇讞 砖诇讜讞讬 [讻讗砖专 砖讜诇讞] 讗转 讘讛诪转讜 诇砖讚讛 讞讘讬专讜 讘讬谉 诇谞讝拽讬 砖谉 讘讬谉 诇谞讝拽讬 专讙诇, 讗讘诇 讗诐 讗讝诇讗 诪诪讬诇讗 [讛讜诇讻转 诪注爪诪讛] 鈥� 诇讗, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讘讻诇 诪拽专讛 讞讬讬讘. 


讜诇讗讞专 砖讘讬专专谞讜 讗转 讛诪拽讜专 讘转讜专讛 诇谞讝拽讬 砖谉 讜专讙诇, 砖讘讬诐 诇讚讜谉 讘讚讘专讬讜 砖诇 专讘 驻驻讗 "讬砖 诪讛谉 (诪谉 讛转讜诇讚讜转) 砖诇讗讜 讻讬讜爪讗 讘讛谉 (讘讗讘讜转)", 讛讗诐 讚讘专讬讜 讗诇讛 讗诪讜专讬诐 讘讗讘讜转 讗诇讜. 转讜诇讚讛 砖诇 砖谉 诪讗讬 [诪讛] 讛讬讗 鈥� 讻讙讜谉 谞转讞讻讻讛 讛讘讛诪讛 讘讻讜转诇 诇讛谞讗转讛 讜讙专诪讛 注诇 讬讚讬 讻讱 谞讝拽讬诐 诇讻讜转诇, 讗讜 讟讬谞驻讛 驻讬专讜转 注诇 讬讚讬 砖谞转讙诇讙诇讛 注诇讬讛诐 诇讛谞讗转讛.


讜讗诐 讻谉 诪讗讬 砖谞讗 [讘诪讛 砖讜谞讛] 讗讘 讛谞讝讬拽讬谉 砖谉 砖讛讜讗 谞讝拽 讛讘讗 注诇 讬讚讬 讗讻讬诇讛, 砖讛讙讚专转讜 砖讬砖 讛谞讗讛 诇讛讝讬拽讜 砖讘讛诪讛 讙讜专诪转 谞讝拽 诪转讜讱 砖专爪讜谞讛 诇讬讛谞讜转, 讜讛诪讝讬拽 讛讜讗 诪诪讜谞讱, 讜砖诪讬专转讜 诪讜讟诇转 注诇讬讱 鈥� 讛谞讬 谞诪讬 [讗诇讛 讙诐 讻谉] 谞讻诇诇讬诐 讘讛讙讚专讛 讝讜 诇讙诪专讬, 砖讻谉 讙诐 讘讛诐 讬砖 讛谞讗讛 诇讛讝讬拽谉, 讜诪诪讜谞讱 讛诐, 讜砖诪讬专转谉 注诇讬讱! 讗诇讗 讬砖 诇讜诪专 讻讬 转讜诇讚讛 砖诇 砖谉 讻砖谉 注爪诪讛 讛讬讗. 讜讻讬 拽讗诪专 [讜讻讗砖专 讗诪专] 专讘 驻驻讗 砖讬砖 讛讘讚诇 讘讬谉 讗讘 诇转讜诇讚讛 讛专讬 讝讛 讘讬讞住 诇转讜诇讚讛 砖诇 专讙诇.


讜注诇 讻讱 诪拽砖讬诐: 转讜诇讚讛 砖诇 专讙诇 诪讗讬 [诪讛] 讛讬讗 鈥� 讻讙讜谉 砖讛讝讬拽讛 讛讘讛诪讛 讘讙讜驻讛 (讜诇讗 讘专讙诇讬讛) 讚专讱 讛讬诇讜讻讛, 讗讜 讘砖注专讛 砖讛住转讘讱 讘讚讘专 讚专讱 讛讬诇讜讻讛, 讗讜 讘砖诇讬祝 (讞讘诇) 砖注诇讬讛, 讗讜 讘驻专讜诪讘讬讗 (讝诪诐) 砖讘驻讬讛, 讗讜 讘讝讜讙 (驻注诪讜谉) 砖转诇讜讬 讘爪讜讗专讛.


讗讜诇诐 讙诐 讘讝讛, 诪讗讬 砖谞讗 [讘诪讛 砖讜谞讛] 讗讘 讛谞讝讬拽讬谉 专讙诇 砖讛讙讚专转讜: 砖讛讝讬拽讜 诪爪讜讬, 讜诪诪讜谞讱, 讜砖诪讬专转讜 诪讜讟诇转 注诇讬讱, 讛谞讬 谞诪讬 [讗诇讛 讙诐 讻谉] 讛讝讬拽谉 诪爪讜讬, 讜讛诐 诪诪讜谞讱, 讜砖诪讬专转谉 诪讜讟诇转 注诇讬讱! 讗诇讗 讜讚讗讬 转讜诇讚讛 砖诇 专讙诇 讻专讙诇. 讜讻讬 拽讗诪专 [讜讻讗砖专 讗诪专] 专讘 驻驻讗 讚讘专讬讜 砖转讜诇讚讛 讗讬谞讛 讻讗讘, 讛专讬 讝讛 注诇 转讜诇讚讛 砖诇 讘讜专.


讜谞讘专专 转讞讬诇讛: 转讜诇讚讛 砖诇 讘讜专 诪讗讬 谞讬讛讜 [诪讛 讛讜讗]? 讗讬诇讬诪讗 [讗诐 转讗诪专] 砖讗讘 讛谞讝讬拽讬谉 讛讜讗 讻砖讛讘讜专 注诪讜拽 注砖专讛 讟驻讞讬诐 诇驻讞讜转, 砖讝讛讜 砖讬注讜专 讘讜专 讛讗诪讜专 讘转讜专讛, 讜转讜诇讚讛 讛讬讗 讘讜专 砖注讜诪拽讜 转砖注讛 讟驻讞讬诐. 讗讜诇诐, 讛专讬 诇讗 转砖注讛 讻转讬讘讬 [谞讗诪专讜] 讘转讜专讛 讘诪驻讜专砖, 讜诇讗 注砖专讛 讻转讬讘讬 [谞讗诪专讜], 讜讗诐 讗讘 讛谞讝讬拽讬谉 讛讜讗 讝讛 讛讻转讜讘 讘诪驻讜专砖 讘转讜专讛 鈥� 讛专讬 砖谞讬讛诐 讗讬谞诐 讻转讜讘讬诐!


 讜诪砖讬讘讬诐:  讛讗 诇讗 拽砖讬讗 [讝讛 讗讬谞讜 拽砖讛], 讜讗驻砖专 诇讜诪专 砖讗祝 砖讗讬谉 讛砖讬注讜专讬诐 诪驻讜专砖讬诐 讘讻转讜讘, 诪讻诇 诪拽讜诐 讻讱 讬砖 诇讛讘讬谉 讗转 诪砖诪注讜. 砖讛专讬 讘谞讝拽讬 讘讜专 "讜讛诪转 讬讛讬讛 诇讜" (砖诪讜转 讻讗, 诇讚) 讗诪专 专讞诪谞讗 [讗诪专讛 讛转讜专讛], 讜拽讬诐 诇讛讜 诇专讘谞谉 [讜诪讜讞讝拽 诇讛诐 诇讞讻诪讬诐] 讻讬 注砖专讛 讟驻讞讬诐 讘注讜诪拽 注讘讚谉 [注讜砖讬诐, 讙讜专诪讬诐] 诪讬转讛 诇讘注诇 讞讬讬诐 讛谞讜驻诇 讘讛诐, 讜讗讬诇讜 转砖注讛 讟驻讞讬诐 鈥� 谞讝讬拽讬谉 注讘讚讬 [注讜砖讬诐], 诪讬转讛 诇讗 注讘讚讬 [注讜砖讬诐]. 讜讗诐 讻谉 讗讜转讜 讘讜专 讛讻转讜讘 讘转讜专讛 鈥� 砖诇 注砖专讛 讟驻讞讬诐 讛讜讗, 讜驻讞讜转 诪讻谉 讛专讬讛讜 转讜诇讚讛.


 讜注讚讬讬谉 诪拽砖讬诐: 住讜祝 住讜祝 谞诪爪讗 讻讬 讝讛, 讘讜专 讘谉 注砖专讛 讟驻讞讬诐, 讛讜讗 讗讘 谞讝讬拽讬谉 诇诪讬转讛, 讜讝讛 砖诇 转砖注讛 讟驻讞讬诐 讛讜讗 讗讘 诇谞讝拽讬谉 讗讞专讬诐, 讜讗讬谉 讗讬驻讜讗 诇讞诇拽 讘讬谉 讘讜专 注砖专讛 诇讘讜专 转砖注讛, 讜诇讜诪专 讻讬 讗讞讚 诪讛诐 讛讜讗 讗讘 讜讛砖谞讬 讛讜讗 转讜诇讚讛!


讗诇讗 讬砖 诇讜诪专 砖讚讘专讬讜 砖诇 专讘 驻驻讗 讗讜讚讜转 讛转讜诇讚讜转 砖讗讬谞谉 讻讗讘, 诪讜住讘讬诐 讗讗讘谞讜 [注诇 讗讘谞讜], 住讻讬谞讜, 讜诪砖讗讜 砖讛谞讬讞谉 讘专砖讜转 讛专讘讬诐 讜讛讝讬拽讜, 讜讗诇讛 讚讬谞诐 讗讬谞讜 讻讚讬谉 讗讘 讛谞讝讬拽讬谉 讘讜专.


 讜砖讜讗诇讬诐:  讛讬讻讬 讚诪讬 [讻讬爪讚 讘讚讬讜拽 讛讬讛 讛讚讘专]? 讗讬 讚讗驻拽专讬谞讛讜 [讗诐 砖讛驻拽讬专诐] 讗转 讗讘谞讜 住讻讬谞讜 讜诪砖讗讜 鈥� 讛专讬 讘讬谉 诇砖讬讟转 专讘 讜讘讬谉 诇砖讬讟转 砖诪讜讗诇 砖转转讘专专谞讛 诇讛诇谉 鈥� 讛讬讬谞讜 [讝讛讜] 诪诪砖, 讘讜专 砖砖谞讬讛诐 诪住讻讬诪讬诐 讻讬 讘讻诇诇 讛讙讚专转 讘讜专 讻诇 讚讘专 砖讛驻拽讬专讜 讘注诇讬讜, 讜讙专诐 诇讛讬讝拽 讘专砖讜转 讛专讘讬诐.

